
Informiio de ELF-AREK (Faka asocio en UEA) 
Esperanto Ligo Filatelista 
Amika Rondo de Esperantaj-Kolektantoj 


Prezidanto/Kasisto: Ivar Paulsson, Skytteholmsvagen 29, S-171 44 Solna 


Stampobanko: Werner Heimlich, Frobelstr. 4, D-3040 Soltau 
Haveblas la oferto 1/88, pli ol 3000 sta k pm! 

UEA-konto: elfyr 

Poŝtkonto: 51 57 85-4, |. Paulsson, Solna, Svedujo 


Kotizo por 1988: 15 respondkuponoj aŭ 15.- gmk, aŭ 15 novaj sta post interkon- 
sento kun Heimlich. 


Dankon al ĉiuj 

geamikoj, kiuj sendis al mi informojn pri novaĵoj kaj malnovaĵoj! Pro la abundo da infor- 
moj pri la ĉinaj stampoj en la nuna numero ne povas aperi niaj rubrikoj: Aliaj pri ni — 
Glumarkoj — Famaj personoj — Niaj tutaĵoj — kvankam mi ricevis multajn informojn. 
Sekvontnumere! MI pardonpetas, ke pasintnumere dekduo da manuskriptaj paĝoj pri 
la ĉinaj stampoj ne aperis, sed hodiaŭ vi nun tenas bonegan materialon en viaj manoj! 
Dank'al la elstara kunlaboro de s-ro Ĉin Kajĝi. I.a. li kompilis la bildparton kaj la suple- 
menton pri la ĉinaj stampoj. Tre bona estas la kunlaboro kun la Filatela Societo sub la 
Pekina Esperanto Asocio. Por ŝpari lokon mi eĉ kvaronigis tiun ĉi enkondukon. Nece- 
sas tamen esprimi dankon al tiuj, kiuj jam pagis la kotizon kaj tiel ebligis aperigi la 
hodiaŭan informilon! Korajn salutojn al vi! Via redaktoro: R. Burmeister, W.-Firl-Str. 30, 
Karl-Marx-Stadt, DDR-9047. 


E-filatelistoj en ekspozicioj 1987 
Anna-Greta Stronne en la poŝta muzeo de Stokholmo (SVE) 
Janusz Mikulski en la poŝta muzeo de Vroclavo (PO) 
en nacia ekspozicio en Poznan (PO) 
en internacia ekspo en Essen (FRG) 


Richard Hirsch en nacia ekspozicio SUDPOSTA (FRG) 
en du aliaj enlandaj ekspozicioj (FRG) 

Stefano Fekete en tri enlandaj ekspozicioj (HU) 

Dolfa Bartoŝik en enlanda ekspocio (CS) 

Vladimir Vana en int. ekspozicio en Kopenhago (DA) 

Ĉin Kajĝi en E-ekspozicio en Pekino 

Koralo en Mianyang, Chengdu kaj Siĉuan (CIN) 


Rudolf Burmeister en nacia ekspo en Karl-Marx-Stadt (GDR) 
en movada ekspozicio en la 72a UK (PO) 


Koran dankon al niaj aktivuloj kaj gratulon pro la akiritaj medaloj. 


Akvonazaj trompaĵoj 

”,..la unua E-parolanta lando en la mondo. Kolektu niaj poŝtmarkojn . . .” jen teksto 
el anonco, kiu aperis ne nur en grandaj naciaj filatelaj gazetoj. Eĉ redaktoroj de gran- 
daj movadaj gazetoj akceptis tiun okulfrapan mensogaĵon kaj publikigis ĝin. Temas pri 
glumarko kun la surskribo AKVONEZIO kaj KVIN. Po ok estas violaj, kaj flavaj. Ili sur- 
havas iujn nebulozajn surpresaĵojn, kaj tiel naskiĝis la ”16 poŝtmarkoj”. La fonto de tiu 
diskriminacia afero verŝajne troviĝas en Svislando. Denove: temas pri glumarko! 

Anoncoj 

Cinio di 
Li Changlu, P.O. Damalu Changchun, Jilin, 
China 130042 deziras ricevi E-filatelaĵon el 
la tuta mondo kontraŭ ĉinaj. 


Cinio 

Peng Jianjun, Chezhan Xincun 440-1, Xujia- 
peng Wuchang, Wuhan, serĉas jubileajn E- 
filatelaĵon kontraŭ ĉinaj. Proponas ankaŭ 
ĉinajn alumet-etikedojn jubileajn. 

Koreujo 

So Gilsu, Seulo, Sodemun poŝtkesto 59 
interŝanĝe serĉas E-fil. 


Sovetunio 

V. Bujak, Box 27, SU-220050 Minsk, letera- 
ŭkcie ofertas aŭtografon de Zamenhof sur 
portreta pk el la jaro 1912. Ne estas konate, 
ĉu temas pri la samjare aperinta E-pk kun 
surpresita aŭtografo. 


Kubo 

Sinjoro Jesus R. Perurena Gonzalez, Apdo 
66, Sagua La Grande, VC proponas ĉiujn 
kubajn sta kontraŭ alilandaj. 


Meksiko 

Angel Segura, Apartado M 2003, MEX 
06000 Mexiko D.F. proponas la meksikajn 
sta kontraŭ alilandaj. Ne kolektas glm. 


Pollando 
J. Mikulski, Box 30, PL 10001 Olsztyn, pro- 
ponas polajn sta kaj Klemensiewicz-pk. 


Hungario 

Vilmos Radnai, POB 40, H-2330 Dunaha- 
raszti ofertas kontraŭ 5 irk - 1 irk afranko 
kompletan bildparton pri ĉiuj hungaraj E-fila- 
telaĵoj (sen la bildpoŝtkartoj). 

Kanado 

Jubilean insignon el metalo eldonis la Kebe- 
kia E-Societo. 1 peco kostas 0.50 kanadaj 
dolaroj plus sendokostoj. Antaŭpago nece- 
sas. Esperanto Societo Kebekia, C.P. 126, 
Succursale Beaubien, Montral, (Quebec), 
H2G 3C8. (Kanado organizis la ĉijarajn vint- 
roludojn!). 


Elstara pioniro de Esperanto en Ĉinio 


Cai Yuanpei (1868-1940) estis elstara moderna demokrata revoluciulo kaj edukisto. 
1912 li estis ministro pri edukado en la Nankina Provizora Registaro sub Sun Jatsen. 
Li dekretis ke ĉiuj bazaj lernejoj tra la tuta lando malfermu stud-elektan kurson de 
Esperanto. 1917 li estis direktoro de la Pekina Universitato kaj malfermis studelektan 
E-kurson. 1922 li malfermis oficialan E-kurson en la universitato. 


Jam ekde 1907 li estis esperantisto. Li apartenis al la unua vico de la E-pioniroj en 
Ĉinio. 1924 li partoprenis la 16-an Uk en Vieno. Nepre vi sciu, ke li estis proksima 
amiko de Lusin, de Sun Jatsen, de B. Shaw kaj ankaŭ de Eroŝenko. La ĉina poŝto 
eldonis 11an de januaro du memorigajn poŝtmarkojn okaze de la 120a datreveno de 
la naskiĝo de nia karmemora samideano Cai kan aj Kelkajn notojn pri li vi trovas 
ankaŭ en la ”Enciklopedio de E”. Dankon al sinjoro Ĉin Kajĝi, kiu sendis al mi multe pli 
ampleksan artikolon pri li. 


ĈIN 6 
La ovalan jubilean stampon de Pekino eldonis la Ĉina Nacia Filatela Korporacio kaj ĝi 
montras nian jubilean simbolon kaj la E-stelon. La sama institucio eldonis unuatagan 


koverton kun kolombo super multkolora grafikaĵo. La stampon kaj la utk desegnis s-ino 
Xu Hongru. 


ĈIN7 

En Pekino aperis dua jubilea stampo lige kun la E-pm. Eldonis ĝin kaj la utk-on la 

Pekina Poŝtmarka Kompanio. La stampo montras E-stelon apud ”100”, la utk mult- 

koloran terglobon kun E-stelo. La stampon kaj la utk-on desegnis s-ino Ren Ju. 

CIN 8 

La jubilea stampo de Changchun montras terglobon kun buŝo en ĝi. La utk montras 

bluan terglobon kaj tri sagojn kun la jubilea simbolo. La utk kaj la stampo estas eldoni- 

ku de la Filatela Kompanio. Desegnis ilin Ma Tianyu. 

CIN9 

La poŝtoficejo de Changji pretigis jubilean stampon, meze en ĝi nigra E-stelo kun blan- 
= - La sama poŝtejo eldonis utk-on kun tri oraj sunoj kaj nia jubilea simbolo. Du aliaj 

KomPoj, troveblaj sur la utk ne estas poŝtaj. La stampon kaj la utk-on desegnis Ma 
eĥua, Zhang Jingwen kaj Ba Jingke. Eldonkvanto de la utk: 3.000. s 


AEHĤĤ 


ĈIN 10 
La jubilea stampo de la urbo Changsha montras tri vertikalajn elipsojn en cirklo. Mi 
posedas tiun stampon sur koverto de la loka E-klubo. 


ĈIN 11 

En Changshu la poŝtoficejo aperigis du jubileajn stampojn kaj unu utk-on. ĈIN 11 
estas ronda kaj montras E-stelon kaj nian jubilean simbolon. La utk montras portreton 
pri Zamenhof, jubilean simbolon kaj E-stelon. 


ĈIN 12 

La dua jubilea stampo de Changshu estas triangula. Tiu montras du manojn, la jubi- 
lean simbolon kaj E-stelon. La stampojn kaj la utk desegnis s-ano Zhang Linrui, vete- 
rana esperantisto. 


ĈIN 13-1 kaj -2 

La PT Oficejo de Ĉangĝou uzis jubilean rektangulan stampon kaj ankaŭ tiu de la urbo 
Ĉjiŝujan. En la stampo estas nia jubilea simbolo kaj E-stelo. Ekzistas utk kun portreto 
de Zamenhof kaj faksimilo de la unua lernolibro por rusoj. La stampon kaj la utk deseg- 
nis Zhang Linrui, kies nomon ni trovos pli ofte lige kun la ĉinaj stampoj. 


ĈIN 14 
La ronda tergloboforma stampo posedas en la mezo nian E-stelon kaj ĝi venas el la 
urbo Ĉengdu en la provinco Jiangsu. 


ĈIN 15 

Tiu stampo el Chongqing konatiĝis al ni nur fine de decembro. Temas pri ronda stam- 
po kun la vorto ESPERANTO en ĝia mezo. Ankaŭ ni vidas malgrandan jubilean simbo- 
lon. “eoj videblas kontinentoj en la stampo. Ekzistas nepoŝta memoriga koverto lige 
kun ĝi. 


ĈIN 16 

La Filatela Kompanio de la urbo Fuzhou eldonis tiun buŝoforman jubilean stampon 
kun lango en ĝi, kiu montras nian jubilean simbolon. Bela unuataga koverto akompa- 
nas tiun stampon kaj ĝi montras bluan terglobon. 


ĈIN 17 

Mi persone tre dubas pri la poŝteco de tiu ĉi stampo, kiu ja laŭ desegnaĵo tute estas 
identa kun hungara jubilea glumarko. Vidu ĝian bildon en nia bildparto. Tiun stampon 
oni anoncis (raportis) el la urbo Guangjuan. 


ĈIN 18-1 ĝis 18-6 

Tiun stampon la poŝto uzis en la urboj Guangzhou, Jiangmen, Shantoŭ, Shenzen, 
Yangjiang kaj Xinhui en la provinco Guangdong. Kompreneble kun diversaj ideogra- 
moj por la urbonomoj. Ekzistas bela utk kun Zamenhofa portreto. La Jiangmen-a E- 
Ligo aperigis belan memorkarton. 


ĈIN 19 
La ronda jubila stampo el Guilin prezentiĝas kiel terglobo kun ekvatoro. Supre en ĝi nia 
jubilea simbolo kaj sube teksto en la ĉina. 


ĈIN 20 

Por pli fluigi la legadon mi ekde nun skribas la nomojn laŭ la Esperanta Transskriba 
Sistemo. Do: tiu ĉi stampo el Gujjang montriĝas kiel oblikva terglobo kun horizontala 
ESPERANTO tra ĝia mezo. 


ĈIN 21 

La jubilea stampo el Hangĝou konatiĝis al ni nur en decembro 1987. Meze en ĝi mal- 
granda terglobo kun maneskribita ”Esperanto”. Ekzistas unuataga koverto kun stilizi- 
taj du manoj kaj terglobo. 

CIN 22 

Tiu ronda jubilea stampo venas el la urbo Harbin kaj montras al ni en ĝia mezo stilizitan 
terglobon. Mi havas ĝin sur poŝtkarto. 

ĈIN 23 

Hefej nomiĝas la urbo, el kiu venas tiu ĉi jubilea stampo kaj ĝi montras en interna cirklo 
nian E-stelon kun ”E”. En ĝia suba rondo ni legas: Centjara Jubileo de Esperanto. Utk- 
on eldonis la Poŝtmarka Kompanio de Hefej. Dorsflanke ĝi montras florojn, E-stelon 
kaj la ciferon 100. 


ĈIN 24 
Tute ĉine aspektas tiu ĉi stampo el Ĝjaŝing. Grandaj dikaj ideogramoj en la supro. 
Meze en rondo nia E-stelo kaj sube la dato. 


ĈIN 25 
Venas el la urbo Jinan. En rektangulo supre 100. En la ciferoj desegnaĵoj, i.a. terglobo 
kaj ŝipo (dekstre). Verŝajne en la stampokuseno mankis sufiĉe da inko. 


ĈIN 26 

La stampo el Ĝjiŝjan montras al ni Zamenhofan portreton kaj ideogramojn pri la cent- 
jara Esperanto. Ni eksciis pri ĝi nur post tiu fruktedona Ĉin Kajĝi-artikolo en LA MON- 
DO, 11/87. 


ĈIN 27 
Rubando kun la surskribo ESPERANTO ĉirkaŭas terglobon en la jubilea stampo el la 
urbo Kajfeng. Informoj pri koverto ne atingis nin. 


CIN 28 

Jen stampo el Kunming okaze de nia jubileo. Kunming estas la naskiĝurbo de nia E- 
filatelo, ja tie aperis la unua ĉina E-stampo. (Iniciatis ĝin siatempe sinjoro Ĉin Kajĝi, se 
mi bone memoras). En la mezo de la stampo nia jubilea simbolo kun sputnika orbito. 
La esperantlingva teksto en ĝi: MEMORAS 100 JARON DE ESPERANTA NASKIĜO. 
La Kunming-a Poŝtmarka Kompanio eldonis utk-on kun blua terglobo. Desegnis ĝin: 
Zhang Dahua. 


ĈIN 29 

Tiu ĉi stampo konatiĝis nur en januaro 88 al ni! La literoj SHI JIE YU en la stampo estas 
hanlingvaj fonetikoj de la ĉinaj ideogramoj kaj signifas ”Esperanto” (n). En la stampo 
de Ljuĝou ni vidas sputnikan orbiton kaj terglobon. 


ĈIN 30 

Tiu ĉi jubilesimbolforma ovala stampo el la urbo Ma'anshan portas en ĝia suba parto la 
nomon ESPERANTO kaj supre la jarciferojn 1887-1987. Sube 5 ideogramoj por la 
nomoj de la provinco Anhui kaj de la urbo. 


ĈIN 31 


Nian jubilean simbolon montras stampo el Nanĉang. Mi persone iom dubas pri ĝia 
poŝteco pro ĝia aspekto. Sed ĝi ekzistas kaj ni devas listigi ĝin. 


CIN 32-1 kaj -2 Uk , 
La ovala jubilea stampo montras nian jubilean simbolon. Desegnis ĝin Yang Zhongqin. 
La unuatagan koverton de la Nanjing-a Poŝtmarka Kompanio kun la blua ovala ter- 
globo kaj oraj radioj desegnis Xu Fulin. La stampo estis uzita en Nanjing (32-1) kaj en 
Yangzhou (32-2). Dankon al nia Song Shengtan, kiu sendis ĝin. Nia amiko malsaniĝis 
kaj ni ĉiuj deziras al li baldaŭan resaniĝon kaj pli helan estonton. 


ĈIN 33-1 ĝis 33-3 

Jen denove malfruaj, decembraj, trovaĵoj. En nia bildparto ili ja klare aperas, sed nur 
dank'al la pentroarto de nia Ĉin Kajĝi, kiu permane ilin kopiis pro la malbona inkokvali- 
to. La stampo estas ronda, jubilesimbolforma kun vertikala tekstotrabo tra ĝia mezo. 
Daton en ĝi mi ne trovis. 33-1 venas el Nanning, 33-2 el Baise kaj 33-3 el la urbo 
Ningming. 

CIN 34 

Tiu ronda jubilea stampo venas el la urbo Nanning kaj ĝi montras grandan E sur ter- 
globo. Supre en la stampo per ideogramoj teksto pri nia jubileo kaj sube la dato kun 


kvar ideogramoj por la urbonomo kaj la nomo de la provinco. La Nanning-a Filatela 
Kompanio aperigis unuatagan koverton kun ora terglobo. Eldonkvanto: 3500 pecoj. 


MAA— 


ĈIN 35 

Jen tre interesa stampo el Ningde, provinco Fujian. Eldonis ĝin la Ningde-a Poŝtmarka 
Kompanio kaj desegnis Fang Yude. La stampo montras terglobon kun malfermita E- 
libro. Supre ideogramoj pri nia jubileo kaj sube ideograma teksto pri Lin Zhenhan (ali- 
nome Wei Wen, 1883-1932) kiu kompilis la unuan ĉinan E-lernolibron. La sama Pm- 
Kompanio eldonis utk-on kiu montras terglobon kun faksimilo de la unua ĉina E-lerno- 
libro. Jesegnis ĝin Cai Gangcheng. Gratulon al niaj samideanoj en Ningde, kiuj Suk- 
cesis aperigi tre interesan movadhistorian filatelan dokumenton. 


CIN 36 

El la fama urbo Ĉingdaŭ venis tiu ĉi jubilea stampo. En tiu urbo ne nur viglas nia E- 
movado, sed ankaŭ tie oni produktas bonegan bieron. Tion asertis s-ano Li Shijun 
dum sia restado en GDR. La ronda stampo posedas en la mezo grandan E-stelon kun 
nia jubilea simbolo. Sube la teksto: CENTJARA JUBILEO DE ESPERANTO. 


ĈIN 37 

Jubilea stampo estis uzata ankaŭ en la grandurbo Ŝanhajo. En tiu urbo fondiĝis la 
unua Ĉina E-Asocio 1912 kun Cai Yuanpei kaj aliaj! En la mezo de la stampo estas 
kolombo kun laŭrbranĉo. 


ĈIN 38 
En la provinco Liaoning situas la urbo Ŝenjang, kaj ankaŭ de tie venis E-stampo. 
Grandlitere pompas sur la ekvatoro de ovalforma terglobo la vorto ESPERANTO. 


ĈIN 39 

Ronda jubilea stampo el Suĝou montras E-stelon kun blanka E en ĝi. En la suba rondo 
en Esperanto: CENTJARA JUBILEO DE ESPERANTO. La poŝtmarka korporacio de 
Suĝou eldonis unuatagan koverton kun brunkolora portreto pri Zamenhof. Desegnis 
ĝin samideano Zhang Linrui. 


ĈIN 40 

Jen ronda jubilea stampo el la urbo Tajjuan kiu posedas trumpetan tubon en la mezo. 
En la trumpeta tubo la vorto ESPERANTO. Ili estas ideoriĉaj, niaj ĉinaj samideanoj. 
Bedaŭrinde la stampo malbone estas legebla. En nia bildparto mi iom inke riparis ĝin. 


ĈIN 41 

La rektangula jubilea stampo el Tjanĝin montras termapon kun tri diversrasaj kapoj en 
ĝi. La Tianjin Poŝtmarka Kompanio aperigis ankaŭ belan utk-on kun kolombo, laŭr- 
branĉo kaj tri diverskoloraj vizaĝoj. Desegnis: Li Enrong. 


ĈIN 42 

En Urumĉi funkciis tiu viola jubilea stampo, desegnitan de Shan Weili. Granda E-stelo 
pozas sur terglobo. Apud ĉinaj ideogramoj troviĝas ankaŭ ujgura skribo por la nomo 
de la urbo. 


ĈIN 43 

La jubilea stampo el Vuhan posedas eksterordinare Kipra mezuron: 57x42. (Pli 
grandaj troviĝas tamen en Bialystok kaj en Olsztyn). En viola koloro ĝi montras nian 
jubilean simbolon kaj sube la vorton ESPERANTO. 


ĈIN44 ~= 

Belaspekta estas la stampo el Vuŝji. Sur la ekvatoro de terglobo estas la vorto ESPE- 
RANTO kaj sub ĝi ni vidas buŝon. Bedaŭrinde mankas informoj pri koverto kaj deseg- 
nisto. 


ĈIN 45 
Vuĝou nomiĝas la urbo, el kiu ĝi venas. Denove ni vidas nian jubilean simbolon en E- 
stelo sur terglobo. La stampo konatiĝis nur en decembro. 


ĈIN 46 
Jubilean simbolon ni ankaŭ trovas sur la stampo el la urbo Xiamen (Ŝjamen). La stam- 
po aperas kiel stilizita terglobo kaj montras numeron 100 kaj malgrandan E-stelon. 

ĈIN 47 

Ankaŭ tiun stampon trovis Cin Kajĝi nur meze de decembro 1987 post la LA MONDO- 
artikolo. Kaj ankaŭ ĝi venis el Ŝjian. La stampo havas formon de kvinpetala floro kaj tre 
similas al metala E-insigno, kiun donacis al mi Li Shijun. En la mezo de la stampo nia 
E-stelo. Belan unuatagan koverton kun eldonkvanto de 5000 eldonis la Shaanxi- 
provinca Poŝtmarka Kompanio. Sur verda stelo ĝi montras multkolore nian jubilean 
simbolon. Tre bela! 

CIN 48 

El Ŝjian venis al ni ovala jubilea stampo en formo de terglobo kun E-stelo en ĝi. Sur la 
ekvatoro maldekstre ESPERANTO. Apud ĝi E-stelo. Belega unuataga koverto mon- 
tras radiantan terglobon same kiel sur la jubilea pm. Desegnis: Zhao Junlong. La utk- 
on eldonis la Xi'an-a Poŝtmarka Kompanio. 


ĈIN 49 


sekvan! 


ĈIN 50 
Tute simpla, ronda kun nia E-stelo en la mezo estas tiu ĉi stampo el Xinxiang (Ŝin- 
ŝjang). Apud la stelo du ideogramoj por la urbonomo. 


ĈIN51 
Jinĉuan nomiĝas la urbo, el kiu venis tiu jubilea stampo. Ni vidas sur ĝi manpremon 
antaŭ ovala terglobo kaj kvin homoj portas la vorton ESPERANTO. 


ĈIN 52 

El Ĝenĝjang venas tiu ĉi impona jubilea stampo. Sube la teksto: CENTJARA 
= DE ESPERANTO. En la mezo terglobo kun granda E kaj 100. lom ĝi similas 
alnia CIN7. 


ĈIN 53 

El Ĉengĝou venis tiu ronda jubilea stampo kun ovala terglobo en ĝia mezo, sur ĝi nia 

jubilea simbolo. Unuatagan koverton eldonis la Zhengzhou-a Poŝtmarka Kompanio 

= Malo ĝin Zhen Zongming. Sur la utk ni vidas 9 personojn, kiuj ĉirkaŭas verdan 
-stelon. 


CIN 54 

En Mianjang modele aktivas la E-filatelisso Chen San (KORALO). De 26.7-28.7.1987 
tie okazis filatela E-ekspozicio, fare de KORALO. Okaze de la ekspozicio la poŝtejo 
uzis du stampojn. La unua, ronda, en ĝia mezo posedas terglobon, la jubilean simbo- 
lon kaj E-stelon. Supre en la ĉina kaj en Esperanto la tekston: Filatela Ekspozicio pri 
Esperanto de KORALO. 


CIN 55 

La dua Stampo montras al ni kolombon kun E-stelo en la beko. Por ambaŭ stampoj la 
loka poŝtejo eldonis memorigan koverton kun la teksto: FILATELA EKSPOZICIO DE 
KORALO. Desegnis ĝin Li Sicong. La du stampojn desegnis s-ro Zhu Xiaoming. 
Dankon al KORALO pro la senditaj informoj kaj kolora foto. 


ĈIN 56 

Pere de Ĉin Kajĝi atingis min salutletero de Zhang Linrui el la urbo verbe Sur ĝi tiu ĉi 

poŝta stampo kun la esperantlingva teksto: LA 13-A TUTLANDA KONGRESO DE 
KP. La stampo montras flagon kun martelo kaj falĉilo. Ekzistas nepoŝta utk kun la 


Samtage aperinta pm pri tiu kongreso. La koverton eldonis kaj la stampon desegnis 
Zhang Linrui. 


CIN 57 

DRAKA JARO estas la esperantlingva teksto en tiu ĉi unuataga stampo por la eldono 
de la drakjara poŝtmarko. Ankaŭ ĝi atingis min trans Ĉin Kajĝi de Zhang Linrui. 
Dankon! La stampo ankaŭ montras drakon. Kompreneble. Laŭdire la drako estas la 
plej ŝatata simbolfiguro en Ĉinio. Legu pri tio en EPĈ! La oficialan unuatagan koverton 
de la Changsu-a PT-Oficejo desegnis Zhang Linrui (Ĉanŝio), kaj ankaŭ la stampon. 


ĈIN 58 | 

Kaj nun mi feliĉe kaj dank'al Dio atingis la plej freŝdate aperintan poŝtstampon el la 
ido Ĉangŝu. Dekon al la redaktoro Zhang Linrui de VERDA LAMPIRO, tre ŝatata E- 
gazeto en Ĉinio-kiu atingis laste numeron da La pekas a nam valga, malta 
apero de du memorigaj poŝtmarkoj pri Cai Yuanpei, E-pioniro. En la unuataga Ss 
serpento teksto: LA 120-A DATREVENO DE LA NASKIĜO DE CAI YUANPEI. 
Ekzistas memoriga koverto kaj oficiala unuataga koverto, la lasta eldonita de la Ĉina 
Nacia Filatela Korporacio. 


Jubileaj alumet-etikedoj en Ĉinio 


Neeblas aperigi ĉi-foje glumarkan angulon pro la stampo-inundo. Tamen mi devas 
sciigi pri la ĉinaj alumet-etikedoj lige kun nia jubileo. Ilin eldonis la Jinjiang Alumeta 
Fabriko. Sur la kvar etikedoj estas tekstoj en la ĉina kaj en Esperanto: 

4-1: 1987 LA CENTJARA JUBILEO DE ESPERANTO 

4-2: D-RO ZAMENHOF 

4-3: EINSTRUATA KIEL LA DUA LINGVO... 

4-4: 72a UK 

Koran dankon al Peng Jianjun pro la informoj! 


KU1 

Denove pri ĝi! KU 1-1 funkciis 15.12.86 kaj sube posedas la noton APERTURA (mal- 
fermo). Tiu sta troviĝas sur memorkartoj kun verda surpreso. KU 1-2 funkciis 16.12.86 
kaj sube posedas la noton CLAUSURA. Troviĝas sur nigre surpresitaj memorkartoj. 


KU 4 

Jen dua stampo el la naskiĝurbo de la kuba E-filatelio, SAGUA LA GRANDE. La stam- 
po posedas la tekston: KUBA KONGRESO DE ESPERANTO kaj SALUTON EL 
UNDOSO. Krome en ĝi estas mapo pri Kubo kaj E-stelo. Dato: 29.11.1987. Dankon al 
S-ro Gonzalez pro la informo, kiu estis multe pli ampleksa . .. 


KU 5 

S-ro Gonzalez sciigis ankaŭ pri tiu ĉi stampo el Havano 4 kun la teksto: UNUA KON- 
GRESO DE KUBA ESPERANTO ASOCIO (KEA). La stampo funkciis la 4an de de- 
cembro post la malfermo de la kongreso. En ĝi aperas E-stelo kaj floro. KEA aperigis 
plaĉan memorigan koverton kun reliefa, senkolora, surpreso: ESPERANTO CENT- 
JARA PONTO INTER POPOLOJ. Ni kore dankas al s-ro Gonzalez. 


MEK3 

Jen informo pri dua jubilea E-stampo de Meksikio, kiun peris al ni nia kluba amiko 

Angel Segura, prezidanto de la Meksikia Esperanto Asocio. La stampo aperis lige kun 

solenaĵo okaze de la centjariĝo de E, organizita de la pola ambasadejo kaj MEA la 

o 5an de decembro. Pri ĝia aspekto bv. konsulti ĝian bildon en nia LVL. Dankon al 
egura. 


HU 105 

Jen nova memoriga stampo pri la VEF, 17a, el Budapest 8. La jam konata VEF-neĝ- 
viro ĉijare kun sia surventra E-stelo konsiderinde dikiĝis, kaj la literoj fariĝis pli elegan- 
taj. La stampo funkciis la 28an kaj 29an de decembro. Dankon al niaj amikoj Fekete 
kaj Radnai. Tiu HU 105 estis la laste aperinta poŝta stampo dum nia jubilea jaro. 


FRA 52 

La ronda jubilea stampo el la urbo MONITGNY LES METZ montras al ni manpremon, 
E-stelon kaj la tekston: ”amikeco trans limoj”. En la supra rondo: 1887 — CENTENA- 
IRE DE ESPERANTO -— 1987. La poŝta giĉeto funkciis en la Kultura Centro marc 
Sangnier en la kadro de la 25a staĝo de Kultura Esperanto Federacio de Orienta Fran- 
cio. La stampado okazis de la 16a— 18a h. la 7an de novembro 1987. Koran dankon al 
nia Mikaelo Basso! 


BU 18 

Nia amiko Hlebarov sciigis, ke li trovis tiun maŝinvarbstampon de SOFIA 1000, kiu en 
sia tekstoparto montras nian jubilean simbolon kaj la tekston 100 JAROJ ESPERAN- 
TO, STO GODINI ESPERANTO, 1887-1987. Supozeble temas pri senfina ms, ĉar 
ĝiaj tri partoj konsistas el: tp, ds kaj ondolinia parto. Li trovis du pecojn kun la datoj 25 
kaj 30.6.87. La stampo estas rara, ĉar neniu sciis pri ĝi, escepte de la mendinto, kiu 
tion tamen prisilentis. ; 


GDR 34 

Jen la unua poŝta E-stampo en la dua jarcento de Esperanto. La stampo venas el la 
movade vigla urbo Leipzig kaj bele prezentas nian plej gravan taskon: instrui Esperan- 
ton. En la stampo pozas du lernantoj kiuj studas E-lernolibron. Tiu stampo devis funk- 
cii jam 15an de decembro, okaze de la TAGO DE LA ESPERANTO LIBRO, sed la 
poŝto tion rifuzis pro la labormaksimumo okaze de jarfino. Nun ĝi funkciis de la 4a de 
januaro ĝis la 3a de februaro 1988, en la ĉefa poŝtejo de Leipzig. Dankon al nia amiko 
Beau, kiu informis pri ĝi kaj sendis bonegan fotokopion por nia LVL. 


ITA 42 

Fine de januaro 88 ĝi venis en miajn manojn, tiu itala stampo pri CONGRESS TRI- 
NAZIONALE ESPERANTO el la itala Udine kun la dato 5.9.1987. Temas ŝajne jam pri 
la 19a tia kongreso laŭ la stampoteksto. Niaj italaj klubaj geamikoj tute ne rimarkis ĝin, 
mi ricevis ĝin de s-ro Neussner, unu el la ankoraŭ aktivaj Idistoj. Dankon al li! Atentu! 
La stampo de Pisa fariĝis ITA 43! 


JU 34 

Nun mi almenaŭ vidis ĝin, sur paĝo de EPĈ, kiu tamen nur atentigas pri "speciala 
poŝtkarto”, anstataŭ pri la, por ni, multe pli interesa poŝta Esperanto stampo. La kar- 
ton aperigis la lokal filatela klubo kaj ĝi posedas la noton: FDZ 3/87 kaj ĝi montras la 
JAFE-insignon sur reloj, jubilean emblemon kaj la tekston ESPERANTO/100 JAROJ. 
EN SERVO DE HOMARO: 

La ronda stampo posedas la tekston: 100GODINA ESPERANTA/GODISNJA 
SKUPSTINA JAFE kaj en ĝia mezo troviĝas la JAFE-insigno, la nomo de VRNJAĈ 
BANJA, la dato 18.04.1987. La stampo ŝajnas esti presita. 


JU 35 

En miajn manojn trafis sendaĵo, kiu enhavis tiun ĉi novan stampon, kiu tekstas: 80 
JAROJ/DE ORGANIZITAESPERANTO/MOVADO EM/RIJEKA/30.10.1987/51101/ 
RIJEKA kaj enhavas E-stelon kun la jarciferoj 1907/1987. La stampoj estas surpresitaj 
en nigra, verda kaj ruĝa. Ekzistas memorigaj kovertoj de la loka filatela klubo en Rije- 
ka, 66/87, kiuj portas la saman tekston kiel la stampo. 


JU 36 

Sinjorino Almaŝi sendis informon pri tiu ĉi nova stampo. Apud nacilingva teksto ĝi sur- 
havas la esperantan: TRILANDA RENKONTIĜO ESPERANTISTA. Uzita ĝi estis en 
24400 SENTA 06.11.1987. En ĝia mezo pozas granda E-stelo. La loka filatela klubo 
aperigis memorigan koverton kaj memorigan karton (350 pecoj). Mi esperas, ke ŝi 
provizis nian stampobankon per ĝi. Vi ja certe ĉiuj scias, ke tiel vi povas pagi vian 
jarkotizon por nia klubo. 

AF 36 


Gratulon al Richard Hirsch, kiu iniciatis novan movadhistorian stampon. La centra 
Oficejo de GEA ekde 4.2.1988 uzas novan tp por la AF de tiu oficejo. Tiu tekstas 
(germanlingve): /1888 Nŭrnberg 1988/Antaŭ 100 jaroj fondiĝo del unua/Esperanto- 
grupo de la mondo. Tiu afrankstampo funkcias verŝajne dum la tuta jaro. 9 

